دهشتلی ایستیلرین دونیانین سونونو گتیرمهسی ایله باغلی یاییلان خبرلر یالاندیر. بونلار اینسانلاری تشویشه سالماقدان باشقا بیر شئی دئییل.
بو سؤزلری آخار. آذ-آ آچیقلاماسیندا میللی اکولوژی پروقنوزلاشدیرما مرکزینین رهبری تلمان زینالوو سؤیلهییب.
«ایون آیینین آخیری اولماغینا باخمایاراق، هاوالار هله ده ایستیلشمییب. ایستیلشمه بارهده یاییلان خبرلر یالاندیر. عکسینه، حاضردا هاوالارین سویوما پروسسی گئدیر. بو پروقنوزلاری ایرلی سورهن عالیملرین دئدیکلری سادهجه ناغیلدیر. هاوانین ایستیلشمییندن و سویوماغیندان آسیلی اولمایاراق، سو قیتلیغی دا یارانا بیلر، سرینلشمه ده باش وئره بیلر، آجلیق دا اولا بیلر. چونکی قوراقلیق باش وئریر، سو چاتیشمازلیغی اولور. بونلارین هامیسی اللهدان آسیلیدیر.
من رهبرلیگی واشینگتندا یئرلشن قلوبال اکولوژی فوندون آذربایجانداکی نمایندهسییم. اورادا دا چیخیش ائدیرم کی، اینسانلاری یالان، اویدورما پروقنوزلار ایله قورخوتماق لازیم دئییل»، - دئیه او بیلدیریب.
قید ائدک کی، بوندان اؤنجه بریتانییالی و آمریکالی عالیملر ۲۱-جی عصرین سونوندا دونیادا ایستیلشمهنین حددن آرتیق یوکسلجیی ایله باغلی پروقنوز وئریبلر. اونلار بو ایستیلشمهلر نتیجهسینده دونیا اهالیسینین دؤردده اوچ حیصهسینین یوخ اولاجاغینی سؤیلهییبلر.
azb_Arab azb_Arab azb_Arab azb_Arab azb_Arab